Държавен вестник, бр. 7, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  7
1. разработване на правила и норми за оси­
гуряване на пожарната безопасност и защита 
на населението;
2. информационно обслужване и изготвяне 
на научно-приложни продукти в областта на 
пожарната безопасност и защита на населението;
3. изследване на причините и условията за 
възникване и разпространяване на пожари и 
бедствия и извършване на пожаротехнически 
и други експертизи;
4. разработване на методи и средства за 
предотвратяване и ликвидиране на пожари, 
аварии и бедствия;
5. изследване, изпитване и определяне на 
показатели от физическите, химическите и 
пожарните характеристики на вещества, ма­
териали и продукти;
6. проверка на строителните продукти за 
съответствие с изискванията на нормативните 
актове и техническите спецификации за пожарна 
безопасност на строежите по удостоверителни 
документи;
7. изследване, изпитване и определяне на 
техническите и експлоатационните характе­
ристики на пожаротехническо въоръжение и 
гасителни вещества;
8. проверка на съответствието на продуктите, 
използвани в пожарогасителната и спасителната 
дейност, с продуктови спецификации и стандарти 
по удостоверителни документи.
(2) За осъществяване на дейността по ал. 1 
органите на ГДПБЗН:
1. дават становища по проекти на нормативни 
и други актове и разработват стандартизационни 
документи в областта на пожарната безопасност 
и защитата на населението;
2. разработват методики, наръчници, указа­
ния, ръководства, пособия и други документи в 
областта на пожарната безопасност и защитата 
на населението;
3. изпълняват и разработват научноизследо­
вателски, проучвателни и приложни задачи по 
пожарна безопасност и защита на населението;
4. събират, обработват, съхраняват и пре­
доставят научно-техническа информация в 
областта на пожарната безопасност и защитата 
на населението;
5. разработват продукти в областта на пожар­
ната безопасност и защитата на населението;
6. извършват изпитвания и издават изпитва­
телни и класификационни протоколи, доклади 
за оценка на продукти, пожаротехническо 
въоръжение и гасителни вещества;
7. извършват експертизи и експертни справ­
ки.“
§ 63. В част трета, глава втора раздел VІв 
„Главна дирекция „Гражданска защита“ и 
чл. 127о и 127п се отменят.
§ 64. Създава се чл. 127р:
„Чл. 127р. Неотложните аварийно-възста­
новителни работи, оперативната защита при 
наводнения и операциите по издирване и спа­
сяване обхващат:
1. прокарване на пътища и проходи за 
преминаване през разрушения и непроходими 
участъци;
2. осветяване на зоната за извършване на 
спасителни дейности;
3. извличане на аварирала техника при 
бедствия и катастрофи;
4. извършване обеззаразяване на хора, 
техника и материално-техническо оборудване;
5. наблюдение на водното ниво и състоянието 
на хидротехническите съоръжения и извършване 
на аварийни дейности по елементите;
6. координация и участие в надграждането 
на съществуващи и в изграждането на вре­
менни диги, удълбочаването на преливници, 
отпушвания на подприщвания пред мостове, 
водостоци, пасарелки и др.;
7. евакуиране на промишленоотровни ве­
щества, източници на йонизиращи лъчения и 
други, попадащи в заливните зони;
8. подпомагане устройването на лагери за 
временно настаняване на застрашено население;
9. извеждане на хора, животни и изнасяне на 
движими културни ценности от залетите зони;
10. отводняване на сгради и др.;
11. откриване местоположението на хора, 
попаднали в бедствено положение;
12. изваждане на загинали чрез използване 
на алпийски способи, водолазно оборудване 
и екипировка, високопроходима или плаваща 
техника;
13. изнасяне на потенциални източници на 
биологично заразяване.“
§ 65. Създава се чл. 127с:
„Чл. 127с. За осъществяване на сътрудничест­
во със съответните структури на Европейския 
съюз, НАТО и на други държави и междуна­
родни организации в областта на пожарната 
безопасност и защитата на населението, ху­
манитарната помощ и гражданско-военното 
аварийно планиране ГДПБЗН:
1. участва в разработването и съгласуването 
на международни договори, споразумения и 
протоколи и в изпълнението на поетите с тях 
задължения в областта на защитата при бедствия;
2. участва в координирането и организи­
рането на планирането и изпълнението на 
ангажиментите, произтичащи от членството на 
Република България в НАТО и в Европейския 
съюз, в областта на гражданското аварийно 
планиране и на гражданската защита;
3. участва в работата на институциите на 
Европейския съюз и техните работни органи 
в областта на гражданската защита;